open-index/open-wikipedia-markdown huggingface dataset:
ბასკუნჩაკი

**ბასკუნჩაკი** () — გაუდინარი მლაშე თვითმლექი ტბა რუსეთში, ასტრახანის ოლქში, მდინარე ვოლგის აღმოსავლეთით 53 კილომეტრზე. უკავია ოვალური ფორმის ქვაბული. ზედაპირის ფართობი 106 კმ², სიგრძე 20 კმ, მაქსიმალური სიგანე 10 კმ, საშუალო სიღრმე 0.1 მ. 

ტბის დონე ზღვის დონიდან –21.6 მეტრზე დაბლაა. დასავლეთი და სამხრეთი ნაპირები საკმაოდ მაღალია, ჩრდილოეთი და აღმოსავლეთი დაბალი. ძირითადად საზრდოობს დიდი ბოგდოსა და პატარა ბოგდოს მთისძირში გამომავალი მრავალრიცხოვანი მარილიანი წყაროებით. ზაფხულში მთლიანად შრება და იფარება მარილის ფენით. ტექტონიკური წარმოშობისაა და განლაგებულია მარილის შტოკის კალთაზე. წელიწადში ტბაში ჩაედინება 8 მლნ. მ³-ზე მეტი წყალი, რომელიც შეიცავს 930 ათ. ტ გახსნილ მარილს (მათ შორისაა 864 ათ. ტ ნატრიუმის ქლორიდი).

ბასკუნჩაკზე განვითარებულია რუსეთში უძველესი და უმსხვილესი მარილის მრეწველობა. აქ წელიწადში მოიპოვება დაახლოებით 2 მლნ. ტ მარილი. სამრეწველო მარილის მარაგი 400 მლნ. ტ მეტია. მუშავდება ჰოლოცენური ასაკის ქვის მარილის ლინზისებრი ბუდობი, რომლის ფართობია 73 კმ², ხოლო მაქსიმალური სისქე ცენტრში 19 მ. ზედა სამუშაო ფენიდან მოიპოვება სამი სახეობის მარილი: „ნოვოსადკა“, „ჩუგუნკა“ და „გრანატკა“. იწარმოება სუფრის, ტექნიკური და აბაზანის მარილი. წიაღისეულის ცენტრია ტბის დასავლეთ ნაპირზე მდებარე დაბა ქვემო ბასკუნჩაკი.  

ბასკუნჩაკი მოქცეულია ბოგდო-ბასკუნჩაკის ნაკრძალის ტერიტორიაზე.
     
## სქოლიო
კატეგორია:ტბები ანბანის მიხედვით
კატეგორია:ასტრახანის ოლქის ტბები
მარინ ბარლეტი

**მარინ ბარლეტი** (დ. 1450 — გ. 1512) — ალბანელი ისტორიკოსი. მონაწილეობდა ოსმალთა ჯარებით გარემოცული შკოდერის დაცვაში (1478). შემდეგ იტალიაში იყო ემიგრანტად. მისმა შრომებმა შკოდერის ალყისა და სკანდერბერგის შესახებ საფუძველი ჩაუყარა ალბანურ ისტორიოგრაფიას და უკვე XVI საუკუნეში ითარგმნა ლათინურიდან ევროპულ ენებზე.

## ლიტერატურა
კატეგორია:ალბანელი ისტორიკოსები
კატეგორია:დაბადებული 1450
კატეგორია:გარდაცვლილი 1512
ხატიბ ალ-ბაღდადი

**ხატიბ ალ-ბაღდადი** (დ. 1002, ბაღდადთან ახლოს — გ. 1071, ბაღდადი) — არაბი ისტორიკოსი და ბიოგრაფი. იყო ხატიბად (მქადაგებლად) ბაღდადში, საიდანაც მოდის მისი სახელი. ხატიბ ალ-ბაღდადის მრავალრიცხოვან ნაშრომთა შორის აღსანიშნავია 14-ტომიანი „ბაღდადის ისტორია“, რომელშიც გადმოცემულია 7830-მდე ბიოგრაფია იმ პირებისა, რომლებიც ამ ქალაქთან იყვნენ დაკავშირებულნი. განსაკუთრებით მნიშვნელოვანია თხზულების შესავალი ნაწილი, რომელიც შეიცავს მეტად საინტერესო ცნობებს ქალაქ ბაღდადის გეოგრაფიის, ტოპოგრაფიისა და ისტორიისათვის.

## ლიტერატურა 
კატეგორია:არაბები
კატეგორია:არაბი ისტორიკოსები
კატეგორია:დაბადებული 1002
კატეგორია:გარდაცვლილი 1071
ტაირონა

მინი|კოლუმბიამდელი კულტურები
**ტაირონა** — სერა-ნევადა-დე-სანტა-მარტას მთიან მასივში არსებული რამდენიმე დამოუკიდებელი საბელადო. ტომების სამოსახლო ტერიტორიები დღეისთვის შედის კოლუმბიის შემდეგ დეპარტამენტებში: სესარის დეპარტამენტი, მაგდალენას დეპარტამენტი და ლა-გუახირის დეპარტამენტი. ეს გაერთიანება წარმოიშვა დაახლოებით I საუკუნეში და განსაკუთრებულად მრალავალ რიცხოვნებას მიაღწია XI საუკუნეში. 

ტაირონას ხალხი წარმოადგენდა ჩიბჩა-მუისკების ორიდან ერთ-ერთ ძირითად ლინვისტურ ჯგუფს, მეორე ჯგუფი იყო მუისკების. არქეოლოგიური და გენეტიკური კვლევები აჩვენებს, რომ ამ ხალხებმა დღევანდელი კოლუმბიის ტერიტორიის ათვისება დაიწყო დაახლოებით ახალ წელთაღრიცხვამდე 200 წლის წინ. ეთნო-ისტორიული მონაცემები მოწმობს, რომ ტაირონას ხალხის და ესპანელების პირველი კონტაქტი მშვიდობიანი იყო, თუმცა 1600 წლისთვის მოხდა კომფრომტაცია და ტაირონებმა გადაინაცვლეს სერა-ნევადა-დე-სანტა-მარტას მთების სიღრმეში. ამან მათ მისცა საშუალება XVII-XVIII საუკუნის ესპანური კოლონიზაციის პერიოდისთვის თავი აერიდებინათ. დღეისთვის მაცხოვრებელი კოგიები, ვივაები, არჩუები და კანკუამოები ითვლებიან ტაირონას ხალხის პირდაპირ შთამომავლებად.

## რესურსები ინტერნეტში 
* Natinonal Geographic Article on the Sierra Nevada Indians 
* Pre-Columbian Tairona Gold
* Tairona. (2006). Encyclopædia Britannica. Retrieved February 14, 2006
* Jeffrey Quilter and John W. Hoopes, Editors, 2003: Gold and Power in Ancient Costa Rica, Panama, and Colombia 

კატეგორია:კოლუმბამდელი კულტურები
კატეგორია:კოლუმბიის აბორიგენი ხალხები
ხივა

**ხივა** (, ) — ქალაქი უზბეკეთში, ხორეზმის ოლქში. მდებარეობს ხორეზმის ოაზისში, ფალვანის არხზე.

## ისტორია
სახელი ეწოდა ძველი ჭის ხეივაკის მიხედვით (XVIII საუკუნემდე ეწოდებოდა ხივაკი). IV საუკუნის დამდეგიდან იგი ხვარაზმის შემადგენლობაში შედის. 712 წელს დაიპყრეს არაბებმა, 1221 წელს - მონღოლებმა, 1388 წელს - თემურლენგმა. XVI საუკუნიდან 1920 წლამდე ხივის სახანოს დედაქალაქია. 1740 წელს დაანგრია ნადირ-შაჰმა. 1873 წელს ხივა დაიკავა რუსეთის ჯარმა. 1920 წლიდან ხორეზმის სახალხო საბჭოთა რესპუბლიკის დედაქალაქი იყო, 1924 წლიდან  უზბეკეთის შემადგენლობაშია.

## არქიტექტურა 
ხივა ხორეზმის არქიტექტურის ქალაქ-მუზეუმია. იჩან-ყალის და დიშან-ყალის ტერიტორიაზე განლაგებულია კუმია-არკის ციტადელი, ჯუმა-მეჩეთი, სეიდალა-უდინის მავზოლეუმი (1303 წელი), თაშ-ხაულის (1830-1838 წწ.) და ნურულ-ლაბაის (1904-1912 წწ.) სასახლეები, მუჰამად ამინ-ხანის ანსამბლი, მრავალი მედრესე, მავზოლეუმი, აბანო, ბაზარი, ტრადიციული საცხოვრებელი სახლი.

იჩან-ყალა შეტანილია მსოფლიო მემკვიდრეობის ძეგლების სიაში.

## ლიტერატურა 
კატეგორია:უზბეკეთის ქალაქები
ბოლესლავ პრუსი

**ბოლესლავ პრუსი** (; დ. 20 აგვისტო, 1847 - გ. 19 მაისი, 1912) ნამდვილი სახელი **ალექსანდრ გლოვაცკი** — პოლონური ლიტერატურის მოწინავე ფიგურა და მსოფლიო ლიტერატურის დამახასიათებელი ხმა.

15 წლის ასაკში 1863 წლის პოლონურ აჯანყებას შეუერთდა, რომელიც რუსეთის იმპერიის წინააღმდეგ იყო მიმართული. 16 წლის შესრულებიდან ცოტა ხანში მძიმე დაზიანებები მიიღო ბრძოლისას, ხუთი თვის შემდეგ კი დააპატიმრეს აჯანყებაში მონაწილეობის მიღებისათვის. სწორედ ამ ადრეულ გამოცდილებებს შეიძლება გამოეწვია მასში აგორაფობია, რაც მთელი ცხოვრების მანძილზე სდევდა მწერალს. ადრეული გამოცდილებების დამსახურებაა ისიც, რომ პრუსმა უარი თქვა პოლონეთის დამოუკიდებლობის ძალით დაბრუნებაზე.

1872 წელს, 25 წლის ასაკში გლოვაცკი ვარშავაში დასახლდა სადაც დაიწყო მისი 40 წლიანი ჟურნალისტის კარიერია, რომელიც მთლიანად პოლონელ ხალხში მეცნიერების, ტექნოლოგიის, განათლების, ეკონომიკისა და კულტურის განვითარებას მოახმარა. სწორედ ამით ცდილობდა პოლონეთის რუსული, პრუსიული და ავსტრიული გავლენისგან დახსნას. გლოვაცკიმ მისი ფსევდონიმი, პრუსი მისი ოჯახის პოლონური ტიტულიდან მიიღო.

თავიდან პრუსი მოკლე მოთხრობებს წერდა. ამ საქმეში ნახული წარმატების შემდეგ პრუსი უფრო დიდ სამუშაოს შეეჭიდა. 1884 წლიდან 1895 წლამდე მან მისი ოთხი მთავარი ნოველა დაწერა: *საგუშაგო*, *თოჯინა*, *ახალი ქალი* და *ფარაონი*. თოჯინა ასახავს კაცის რომანტიკულ, ბრმა სიყვარულს, რომელიც იმედგაცრუებულია მისი ქვეყნის ასეთი ჩამორჩენით. ფარაონი, პრუსის ერთადერთი ისტორიული ნოველაა. ის პოლიტიკური ძალისა და ერთა ბედისწერის ნარკვევია, რომელიც ასახავს ძველი ეგვიპტის მეოცე დინასტიის დასარულსა და ახალი სამეფოს დასაწყისს.

## შემოქმედება 
### ნოველები 
* სულები მონობაში(Dusze w niewoli, 1876])
* დიდება (Sława, დაიწყო 1885, არ დაუმთავრებია)
* საგუშაგო (Placówka, 1885–86)
* თოჯინა (Lalka, 1887–89)
* ახალი ქალი (Emancypantki, 1890–93)
* ფარაონი (Faraon, დაიწერა 1894–95; გამოვიდა 1895–96)
* ბავშვები (Dzieci, 1908)
* ცვლილებები (Przemiany, დაიწყო 1911–12; დაუსრულებლი)

## რესურსები ინტერნეტში 
* ბიოგრაფია და ტექსტი

## სქოლიო
კატეგორია:პოლონელი მწერლები
კატეგორია:დაბადებული 1847
კატეგორია:გარდაცვლილი 1912
კატეგორია:მწერლები ანბანის მიხედვით
კარლ მიკაელ ბელმანი

**კარლ მიკაელ ბელმანი** (; დ. 4 თებერვალი, 1740, სტოკჰოლმი — გ. 11 თებერვალი, 1795, სტოკჰოლმი) — შვედი პოეტი. წერდა პოლიტიკურ სატირებს, დიდაქტიკურ პოემებს. განსაკუთრებით აღსანიშნავია მისი სიმღერები( კრებულები „ფრედმანის ეპისტოლენი“ 1790; „ფრედმანის სიმღერები“, 1791), რომლებსაც თვითონვე საჯაროდ ასრულებდა. თანამედროვენი „შვედ ანაკრეონტს“ უწოდებდნენ. 1791 წელს მიენიჭა შვედეთის აკადემიის პრემია.

## ლიტერატურა 
## სქოლიო
კატეგორია:შვედი პოეტები
კატეგორია:დაბადებული 1740
კატეგორია:გარდაცვლილი 1795
კატეგორია:მწერლები ანბანის მიხედვით
ჯოვანი ბერშე

**ჯოვანი ბერშე** (; დ. 23 დეკემბერი, 1783, მილანი — გ. 23 დეკემბერი, 1851, ტურინი) — იტალიელი პოეტი. ერთ-ერთი პირველი რომანტიკოსი იტალიაში. მონაწილეობდა კარბონარების მოძრაობაში, აჯანყების ჩახშობის შემდეგ სამშობლოდან გაიხიზნა. ბერშეს პოეტური მრწამსი ასახულია „ოქროპირის ნახევრად საერიოზულ წერილში“ (1816), რომელიც იტალიელ რომანტიკოსთა მოძრაობის თავისებურ მანიფესტადაა  მიჩნეული. თავისი საუკეთესო ლირიკულ-პატრიოტული ლექსები „პარგელი დევნილები“ (1821), „ფანტაზიები“ (1828), პოლიტიკური რომანსები გამოაქვეყნა ინგლისში.

## ლიტერატურა
## სქოლიო
კატეგორია:იტალიელი პოეტები
კატეგორია:დაბადებული 23 დეკემბერი
კატეგორია:დაბადებული 1783
კატეგორია:გარდაცვლილი 23 დეკემბერი
კატეგორია:გარდაცვლილი 1851
კატეგორია:მწერლები ანბანის მიხედვით
გონსალო დე ბერსეო

**გონსალო დე ბერსეო** (; დ.1197, სოფელო ბერსეო, როხას პროვინცია — გ. 1265, სოფელი ბერსეო, როხას პროვინცია) — ესპანელი პოეტი, ე. წ. მეცნიერული პოეზიის პირველი წარმომადგენელი ესპანეთში და პირველი კასტილიელი პოეტი, რომლის სახელმაც ჩვენამდე მოაღწია. იყო მღვდელი. წერდა ხალხურ ენაზე. დატოვა დიდი პოეტური მემკვიდრეობა: 25 გალექსილი ნოველისაგან შემდგარი კრებული „ღვთისმშობლის სასწაულები“ და სხვა რელიგიური პოემები. ბერსეოს ნაწარმოებები.

## ლიტერატურა
კატეგორია:ესპანელი პოეტები
კატეგორია:დაბადებული 1197
კატეგორია:გარდაცვლილი 1265
კატეგორია:მწერლები ანბანის მიხედვით
BE (Beady Eye-ს ალბომი)

***BE*** — ინგლისური ჯგუფ Beady Eye-ს მეორე სტუდიური ალბომი. იგი გამოიცა 2013 წლის 10 ივნისს. ალბომის პროდიუსერია დეივ სიტეკი.

## სიმღერების სია
ყველა სიმღერის ავტორები - ლიამ გალაგერი, გემ არჩერი და ენდი ბელი, გარდა მითითებულისა

;დამატებები

## სქოლიო 
კატეგორია:2013 წლის ალბომები
კატეგორია:Beady Eye-ს ალბომები
ხლათის სასულთნო

**ხლათის სასულთნო**  — დიდ სელჩუკთა იმპერიის დაშლის შემდეგ სამხრეთ სომხეთის ტერიტორიაზე წარმოქმნილი ფეოდალური სახელმწიფო (XIII საუკუნის დამდეგი). დედაქალაქი - ცნობილი სავაჭრო ქალაქი ხლათი, ვანის ტბის დასავლეთ სანაპიროზე. თავდაპირველად ხლათის მიდამოებს თურქმანული დინასტია სოქმენიდები მმართავდა, რომელებმაც „შაჰ-არმენთა“ (სომხეთა მეფე) ტიტული მიიღეს, რის გამოც მას შაჰ-არმენების სახელმწიფოსაც უწოდებენ. 

ეს იყო XI-XII საუკუნეების თურქმანული დინასტია, რომელიც 1071 წელს, მანასკერტის ბრძლის შემდეგ, ანატოლიის ერთ-ერთ ბეილიქს განაგებდა. ტერიტორია ვანის ტბის ჩრდილოეთ სანაპიროს, ბითლისისა და ვანის პროვინციებს, ასევე, ბათმანის, მუშის, სიირთისა და დიარბაქირის პროვინციის ნაწილებსაც მოიცავდა.

ბეილიქი 1100 წელს თურქ-სელჩუკების ერთ-ერთმა მხედართმთავარმა დააარსა. ახლათშაჰები მჭიდროდ იყვნენ დაკავშირებული სელჩუკების ინსტიტუციებზე, თუმცა ისინი, თავიანთ მოკავშირე სალთუკიდებთან ერთად, ასევე ახორციელებდნენ დამოუკიდებელ სამხედრო კამპანიებს საქართველოს სამეფოს წინააღმდეგ. ახლათშაჰების ბეილიქმა აღზევების პერიოდი, სოქმენ II-ის მართველობის პერიოდში მიაღწია. 1207 წელს, ბეილიქი აიუბიდებმა დაიპყრეს.

ხლათის სასულთნო აზერბაიჯანის ილდეღიზიდების სახელმწიფოს ვასალი იყო. შაჰ-არმენებს მტრული დამოკიდებულება ჰქონდათ საქართველოსთან, თუმცა დროდადრო ხარკს უხდიდნენ ძლიერ მეზობელს. 1207 წლიდან ხლათის სასულთნოში აიუბიდების დინასტიის წარმომადგენლები გაბატონდნენ. 1208 წელს ქართველებმა ხლათის სასულთნოზე გაილაშქრეს, აიღეს ქალაქი არჭეში და დიდი ნადავლი წამოიღეს. ორი წლის შემდეგ  ქართველთა ლაშქარმა ზაქარია და ივანე მხარგრძელების სარდლობით ალყა შემოარტყეს ხლათს. ქალაქის გალავნის დასათვალიერებლად მცირე ამალით გამოსული ივანე ხლათელებმა ეშმაკობით ჩაიგდეს ხელში. ივანე იძულებული გახდა თავის დასახსნელად დიდი გამოსასყიდი გადაეხადა და თავისი ქალიშვილი თამთა ხლათის გამგებლის მალიქ აუჰადისათვის მიეთხოვებინა. ამის შემდეგ საქართველოსა და ხლათის სასულთნოს შორის დიდი ხნით მშვიდობიანი ურთიერთობა დამყარდა. 1230 წლის 14 აპრილს ხვარაზმშაჰმა ჯალალედინმა ხანგრძლივი მძიმე ბრძოლების შემდეგ ხლათი დაიპყრო და სასტიკად ააოხრა. XIII საუკუნის 40-იანი წლების დამდეგს ხლათი მონღოლებმა აიღეს. მონღოლთა მიერ დიდი ყაენის კარზე გაგზავნილ ადგილობრივ გამგებელთა შორის XIV საუკუნის ქართველი ჟამთააღმწერელი ხლათის სულთანსაც იხსენიებს.

## ლიტერატურა 
## სქოლიო 
კატეგორია:სომხეთის ისტორია
კატეგორია:თურქეთის ისტორია
კატეგორია:აზიის ყოფილი მონარქიები
გროტი (არქიტექტურა)

**გროტი** () — სახეობა საპარკო ნაგებობებისა ან არქიტექტურული კაპრიზისა: პავილიონი, ბუნებრივი გროტის მაიმიტირებელი, გამოქვაბული, ხანდახან ნიმფეუმის შემადგენლობაშიც.

პირველი გროტები აღორძინების ეპოქის იტალიურ საბაღო-საპარკო ხელოვნებაში გაჩნდნენ.

ფაილი:Высокий замок грот.jpg|გროტი პარკ „მაღალ ციხეში“
ფაილი:Павильон Грот в Александровском саду.JPG|გროტი ალექსანდროვის პარკში
ფაილი:Villa Litta Lainate Grotte Vecchie.JPG|გროტი ბორომეოს ვილის ნიმფეუმში, ლაინატში მილანთან ახლოს.

## ლიტერატურა 
* *დიდი საბჭოთა ენციკლოპედია, მე-19 ტომი — სტატია „გროტი არქიტექტურაში“. 1930*

კატეგორია:არქიტექტურული ელემენტები
კატეგორია:სამშენებლო ელემენტები და კონსტრუქციები
სუონსი სიტი (საფეხბურთო კლუბი)

**საფეხბურთო კლუბი „სუონსი სიტი“** () — უელსური პროფესიონალური საფეხბურთო კლუბი, ქალაქ სუონსიდან, რომელიც პრემიერლიგაში თამაშობს. გუნდი საშინაო მატჩებს ლიბერთი სთედიუმზე მართავს.

## ისტორია 
კლუბი დაარსდა 1912 წელს, როგორც „სუონსი თაუნი“ და საფეხბურთო ლიგას 1921 წელს შეუერთდა. 1969 წელს კლუბმა სახელი შეიცვალა და „სუონსი სიტი“ გახდა, რადგან ქალაქ სუონსის ქალაქის სტატუსი მიენიჭა. გუნდი 1981 წელს ინგლისის პირველ დივიზიონში აღზევდა. შემდეგ სეზონში გუნდს ჩემპიონის ტიტულის მოგება შეეძლო, თუმცა მხოლოდ მეექვსე ადგილს დასჯერდა, რაც დღემდე კლუბის რეკორდია. სეზონის შემდეგ გუნდი კვლავ ქვედა ლიგაში დაქვეითდა, რამდენიმე წელში კი მეოთხე დივიზიონში აღმოჩნდა. 2003 წელს „სუონსი სიტი“ კინაღამ ინგლისის კონფერენციაში გავარდა. 2005 წელს სუონსის მაშინდელი მოედანი, „ვეჩ ფილდი“ დაიხურა და გუნდი „ლიბერთი სთედიუმზე“ გადავიდა. სუონსი სიტის მხარდამჭერთა საზოგადოება გუნდის აქციების 20%-ს ფლობს.

2013 წლის 24 თებერვალს, „სუონსიმ“ 2012-2013 წლების ლიგის თასის ფინალში „ბრედფორდი“ დაამარცხა, ანგარიშით 5-0. მოიგო ისტორიაში პირველი სერიოზული ტიტული და 2013-2014 წლების ევროპის ლიგაზე მოახერხა გასვლა. თასმა „სუონსი სიტი“ ერთადერთ უელსურ კლუბად აქცია, რომელიც ამ ტურნირზე გავიდა და მეორე უელსურ კლუბად, რომელსაც ევროტურნირებზე უთამაშიათ.

## მეტოქეობა 
„სუონსი სიტის“ მთავარი მეტოქე „კარდიფ სიტია“. ეს შეხვედრა აღიარებულია, როგორც ბრიტანეთის ყველაზე მტრული დაპირისპირება. და მას მეორენაირად სამხრეთ უელსის დერბისაც ეძახიან. ხშირად ორივე გუნდის ფანებისთვის ყველაზე დასამახსოვრებელი მატჩი სეზონში სწორედ ეს შეხვედრაა ხოლმე. „სუონსის“ შედარებით სუსტი მეტოქეობა აკავშირებს „ბრისტოლ სიტისთან“, „ბრისტოლ როვერსთან“ და „ნიუპორტთან“. თუმცა „სუონსი“ „ნიუპორტს“ ძალიან იშვიათად ხვდება, რადგან გუნდებს ოთხი დივიზიონი აშორებს.  მათი დაპირისპირების შესუსტების კიდე ერთი მიზეზი არის ის, რომ ორივე გუნდს საერთო მეტოქე, „კარდიფ სიტი“ ჰყავს.

სამხრეთ უელსურ დერბიში, დღემდე სუონსიმ 20 მატჩში იმარჯვა. „კარდიფს“ 18 გამარჯვება აქვს, 16 მატჩი კი ფრედ დასრულდა.

## მიმდინარე შემადგენლობა 
## ევროპული რეკორდი 
:*ანგარიშის ყველა გრაფაში პირველი წერია „სუონსის“ გატანილი გოლების რაოდენობა.*

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  
* სუონსი სიტი, პლეი-ოფების რეოკრდი 

## სქოლიო 
კატეგორია:უელსის საფეხბურთო კლუბები
კატეგორია:ინგლისის პრემიერლიგის კლუბები
კატეგორია:სუონსი სიტი (საფეხბურთო კლუბი)
ფრენკ ბერნეტი

**ფრენკ ბერნეტი** (; დ. 3 სექტემბერი, 1899, ტრარალგონი, ვიქტორია — გ. 31 აგვისტო, 1985, მელბურნი, ავსტრალია) — ავსტრალიელი ვირუსოლოგი. დაამთავრა მელბურნის უნივერსიტეტი (1923). იყო ამავე უნივერსიტეტის პროფესორი და სამედიცინო გამოკვლევების ინსტიტუტის დირექტორი. ბერნეტის ძირითადი გამოკვლევები ეხება ვირუსებისა და მათი მასპინძლის ურთიერთობას, ვირუსთა ეკოლოგიას, გამრავლების მექანიზმსა და ცვალებადობას. ბერნეტმა პირველმა აღმოაჩინა Q ცხელების გამომწვევი, რომელსაც მისი სახელი დაერქვა. 1960 წელს მიენიჭა ნობელის პრემია.

## ლიტერატურა 
## სქოლიო
კატეგორია:ავსტრალიელი ბიოლოგები
კატეგორია:დაბადებული 3 სექტემბერი
კატეგორია:დაბადებული 1899
კატეგორია:გარდაცვლილი  31 აგვისტო
კატეგორია:გარდაცვლილი 1985
კატეგორია:ავსტრალიელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ბაბანეურის ღვთაების ეკლესია

**ბაბანეურის ღვთაების ეკლესია** — ეკლესია ახმეტის მუნიციპალიტეტის სოფელ ბაბანეურში. დგას სოფლის ჩრდილოეთით, სასაფლაოზე. განეკუთვნება გვიანდელ შუა საუკუნეებს.

ეკლესია დარბაზულია (9 X 5,8 მ), ნაგებია ნატეხი ქვიშაქვით, კონსტრუქციულ ნაწილებში აგურია გამოყენებული. აგურისაა იატაკიც. კედლები შიგნიდან და გარედან შელესილი და შეთეთრებულია. ეკლესიაში შესასვლელი სამხრეთიდან და დასავლეთიდანაა. სამხრეთ კარი ორივე მხრიდან სწორკუთხაა, დასავლეთისა - გარედან თაღოვანია, ხოლო შიგნით ხის ძელებითაა გადახურული - თარაზულად. საკურთხეველი დარბაზის იატაკზე 2 საფეხურით მაღალია. აფსიდის ღერძზე ვიწრო თაღოვანი სარკმელია, რომლის ორივე მხარეს თითო ფართო თაღოვანი სარკმელია. ჩრდილოეთით, ერთიმეორის თავზე, კიდევ ორი მცირე ნიში. თითო თაღოვანი სარკმელი დანარჩენ კედლებშიცაა.

დარბაზის გრძივ კედლებზე ორი წყვილი პილასტრია, რომლებსაც ეყრდნობა შეისრული კამარის შეისრული საბჯენი თაღები.

დასავლეთ და აღმოსავლეთ ფასადებზე აგურის წყობით გამოყვანილი თითო შეღრმავებული ჯვარია. ლავგარდანი აგურისაა - საფეხუროვანი.

## ლიტერატურა
## რესურსები ინტერნეტში
კატეგორია:ახმეტის მუნიციპალიტეტის ტაძრები
ბაბანეურის ღვთისმშობლის ეკლესია

300px|მინი
**ბაბანეურის ღვთისმშობლის ეკლესია** — ეკლესია ახმეტის მუნიციპალიტეტის სოფელ ბაბანეურში. დგას სოფლის სამხრეთ-აღმოსავლეთით, ტყეში. განეკუთვნება გვიანდელ შუა საუკუნეებს.

ეკლესია დარბაზულია (5,85 X 4,4 მ), ნაგებია ნატეხი ქვით. წყობა ირეგულარულია. შესასვლელი დასავლეთიდანაა. კარი ხის მალებით ყოფილა გადახურული - თარაზულად (შემორჩენილია ბუდეები). აღმოსავლეთით ნახევარწრიული აფსიდია, რომელშიც ერთი სწორკუთხა სარკმელი და ორი ნიშია. თითო ასეთივე სარკმელი დარბაზის დანარჩენ კედლებშიცაა. საკურთხეველი დარბაზისაგან გამოყოფილია ქვის კანკელით (შემორჩენილია ერთი მეტრის სიმაღლეზე). დარბაზი შეისრული კამარითაა გადახურული.

## ლიტერატურა
## რესურსები ინტერნეტში
კატეგორია:ახმეტის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ბაბანეურის წმინდა მარინეს ეკლესია

**ბაბანეურის წმინდა მარინეს ეკლესია** — ეკლესია ახმეტის მუნიციპალიტეტის სოფელ ბაბანეურში. დგას სოფლის დასავლეთით 500 მეტრზე, ტყიან ბორცვზე. განეკუთვნება გვიანდელ შუა საუკუნეებს.

ეკლესია დარბაზულია (6.7 X 4.2 მ), ნაგებია ნატეხი ქვიშაქვით. კედლები შიგნიდან და გარედან ბათქაშითაა გასწორებული. აღმოსავლეთ და სამხრეთ კედლები ცოკოლზე დგას. შესასვლელი დასავლეთიდანაა. აღმოსავლეთით ნახევარწრიულ აფსიდში ვიწრო თაღოვანი სარკმელია, რომლის ორივე მხარეს, იატაკიდან 1,8 მეტრის სიმაღლეზე, თითო სწორკუთხა ნიშია. დარბაზის გრძივ კედლებში თითო ვიწრო თაღოვანი სარკმელია. დარბაზი გადახურულია შეისრული კამარით. ეკლესიას შემოვლებული ჰქონია ნატეხი ქვით ნაგები გალავანი, რომლის ფრაგმენტებიღაა შემორჩენილი - დასავლეთით ჩანს შესასვლელის წირთხლების მცირე ნაწილები.

## ლიტერატურა
## რესურსები ინტერნეტში
კატეგორია:ახმეტის მუნიციპალიტეტის ტაძრები
ბაბანეურის წამებულის ეკლესია

300px|მინი
**ბაბანეურის წამებულის ეკლესია** — ეკლესია ახმეტის მუნიციპალიტეტის სოფელ ბაბანეურში. დგას სოფლის სამხრეთ-აღმოსავლეთით 300 მეტრზე. თარიღდება XIX საუკუნით.

ეკლესია დარბაზულია (4,15 X 3,1 მ), ნაგებია ნატეხი ქვით. 1980 წელს სოფელს ეკლესია შეუკეთებია: დანგრეული კედლები აღუდგენიათ და შიგნიდან და გარედან ცემენტის ხსნარით შეულესავთ. ეკლესიაში შესასვლელი დასავლეთიდანაა. კარი შიგნიდან სწორკუთხაა, რომელსაც გარედან ორფერდა გადახურვა აქვს. საკურთხეველი სწორკუთხაა, დარბაზისაგან არ არის გამოყოფილი და მასთან ერთად გადახურულია საკმაოდ ტლანქი კამარით, რომელსაც თითქმის სწორი გვერდები აქვს. საკურთხეველში და დასავლეთ კედელში თითო პატარა სარკმელია გაჭრილი.

## ლიტერატურა
## რესურსები ინტერნეტში
კატეგორია:ახმეტის მუნიციპალიტეტის ტაძრები
კატეგორია:XIX საუკუნის ეკლესიები
ნასირ ალ-მულქის მეჩეთი

**ნასირ ალ-მულქის მეჩეთი** ( — „მესჯედ-ე ნასეერ ოლ მოლქ“) — ტრადიციული მეჩეთი შირაზში, ირანში, გოადე-ე-არაბანის მოედანზე (ცნობილ შაჰ ჩერაჰის მეჩეთთან ახლოს). მეჩეთი ყაჯართა ეპოქის დროს აშენდა და დღემდე მოქმედია და დაცულია ნასირ ალ-მულქის ფულადი შეწირულობის ფონდის მიერ. მეჩეთის მშენებლობა ყაჯართა დინასტიის თავადთაგან ერთ-ერთის, მირზა ჰასან ალი ნასირ ალ-მულქის ბრძანებით დაიწყო 1876 წელს და დამთავრებულ იქნა 1888 წელს. მეჩეთის კონსტრუქტორები იყვნენ მუჰამედ ჰასან-ე-მემარი და მუჰამედ რეზა კაში პაზ-ე-შირაზი.

მეჩეთის ფასადებზე ფართოდაა გამოყენებული ფერადი შუშა, ასევე მისი დიზაინი შეიცავს ისეთ ტრადიციულ ელემენტებს როგორიცაა „პანჯ კასეჰ-ი“ (ხუთი ჩანაზნექი).

## ამჟამად 
ამ მნიშვნელოვანი მონუმენტის განახლებას, დაცვასა და მომსახურებას, ისტორიული ადგილისათვის მოთხოვნილი ყველა საერთაშორისო სტანდარტის დაცვით, ღირსეულად დაიწყო და აგრძელებს, ნასირ ალ-მულქის ფულადი შეწირულობის ფონდი. ეს ფონდი ერთ-ერთი ყველაზე დიდია ფარსის პროვინციაში და მაჰმუდ გჰავამის მართვის ქვეშაა. ფონდი აქტიურად უძღვნის მისი ყოველწლიური შემოსავლის დიდ ნაწილს რელიგიური ცერემონიების მუჰარამისა და საფარის წინა და შემდგომ პერიოდში გაჭირვებულების დაპურებას და ასევე ამ ძვირფასი მეჩეთის განახლებასა და შენარჩნუბას.

## გალერეა 

სურათი:Masjed Nasir ol Molk shiraz.jpg|შიდა ეზოს ხედი
სურათი:Nasir al molk interior.jpg|სათანადო განათება და სქელი ნატურალური მასალის გამოყენება შენობის შიგნით ცხელ ზაფხულშიც კი ინარჩუნებს სიგრილეს.
სურათი:Nasirolmolk arcade shiraz.jpg|მეჩეთის სამხრეთი გალერეა
სურათი:Panj kaseh i.jpg|ჭერისა და ხუთი ჩამონაზნექის („პანჯ კასეჰ-ი“-ს) ხედი
სურათი:Nasirolmolk mosque warm light.jpg|თბილი განათება და მზისჩასცლა
სურათი:Nasr ol Molk mosque vault ceiling.jpg|ერთ-ერთი კამარის ჭერი
სურათი:Nasr ol Molk mosque vault ceiling 2.jpg|ერთ-ერთი კამარის ჭერი
სურათი:Nasr ol Molk mosque inside colorful.jpg|ინტერიერი

## იხილეთ აგრეთვე
*ირანის მეჩეთების სია
*ირანის არქიტექტურა

## რესურსები ინტერნეტში 
*შირაზის ნასირ ალ-მულქის მეჩეთი   
*ჩაზნექილობები  
*BBC Farsi - ნასირ ალ-მულქი 
*ნასირ ალ-მულქის მეჩეთი 

კატეგორია:მეჩეთები შირაზში
ჯონ დენსმორი

**ჯონ პოლ დენსმორი** (; დ. 1 დეკემბერი, 1944) — ამერიკელი მუსიკოსი, 1965-1973 წლებში უკრავდა ჯგუფ The Doors-ში დასარტყამ ინსტრუმენტებზე.

## ადრეული ცხოვრება 
ჯონ დენსმორი დაიბადა 1944 წლის 1 დეკემბერს, ლოს-ანჯელესში (კალიფორნია). ის სწავლობდა სანტა მონიკას კოლეჯში და Cal State Northridge-ში.

## კარიერა 
1965 წელს ჯონი შეხვდა მედიტაციის ლექციაზე შეხვდა პიანისტ რეი მანზარეკს და გიტარისტ რობი კრიგერს, რის შემდეგაც შეუერთდა ჯგუფ The Doors-ს და იქ უკრავდა მის დაშლამდე, 1973 წლამდე. The Doors დაიშალა ჯიმ მორისონის თვითმკვლელობის გამო. როგორც ჯონ დენსმორი ამბობს საკუთარ წიგნშივე, მან ერთხელ დატოვა ჯგუფი მორისონის თვითმკვლელობისადმი მიდრეკილების გამო, თუმცა მეორე დღესვე დაბრუნდა. მუსიკოსმა არაერთხელ მოუწოდა მეგობრებს, რომ შეეწყვითათ ტურნე, თუმცა რეი და რობი ამის წინააღმდეგნი იყვნენ. 1971 წელს ჯიმ მორისონმა სიცოცხლე თვითმკვლელობით დაასრულა. მორისონის სიკვდილის შემდეგ ჯგუფმა კვლავ გააგრძელა მოღვაწეობა, მაგრამ 1973-ში საბოლოოდ დაიშალა.

## ლიტერატურა 
**Light My Fire: My Life with The Doors* (1998) ISBN 0-425-17045-4
**The Poet in Exile* (2001) Thunder's Mouth Press, 2002 paperback: ISBN 1-56025-447-5
**Snake Moon* (2006) ISBN 1-59780-041-4

## რესურსები ინტერნეტში 
* ოფიციალური საიტი
* 

კატეგორია:დაბადებული 1944
კატეგორია:ამერიკელი როკ-მუსიკოსები
კატეგორია:The Doors-ის წევრები
კატეგორია:დაბადებული 1 დეკემბერი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
რობი კრიგერი

**რობერტ ალან კრიგერი** (; დ. 8 იანვარი, 1946) — ამერიკელი როკ-გიტარისტი და სიმღერების ავტორი. ის უკრავდა ჯგუფ The Doors-ში 1965-დან 1973 წლამდე (მის დაშლამდე). მისი ყველაზე ცნობილი სიმღერებია: Light My Fire, Love Me Two Times, Touch Me, და Love Her Madly. ის Rolling Stone-ს გამოკითხვებში- ყველა დროის 100 საუკეთესო გიტარისტი, რიგით 91-ეა.

## ადრეული ცხოვრება 
რობი კრიგერი დაიბადა ლოს-ანჯელესში (კალიფორნია), ებრაულ ოჯახში. რობი კრიგერმა პირველად მოისმინა და აღფრთოვანდა წარმოშობით რუსი კომპოზიტორის, სერგეი პროკოფიევის „პეტია და მგელი“. მამის გავლენით, მისი პირველი მუსიკალური ექსპოზიციები ძირითადად კლასიკური იყო. შვიდი წლის ასაკში უკვე მოსწონდა ელვის პრესლი, the Platters და ფეტს დომინო. ათი წლის ასაკში ცდილობს საყვირზე დაკვრის სწავლას, მაგრამ მალევე აღმოაჩინა, რომ ეს მისი საქმე არ იყო. შემდეგ კრიგერიმა დაიწყო მშობლების პიანინოზე ბლუზ მუსიკის დაკვრა, რაც საყვირთან შედარებით უკეთაც გამოუვიდა. მუსიკოსი დადიოდა კერძო სკოლაში, სადაც ასწავლიდნენ გიტარაზე დაკვრას. კრიგერი უკრავდა ფლამენკოს მეგობრის გიტარაზე. თვრამეტი წლისას უკვე ჰქონდა საკუთარი გიტარა და რამდენიმე თვე მეცადინეობდა კიდეც. უკრავდა სხვადასხვა ჟანრებს: ხალხური მუსიკა, ჯაზი, ბლუზი. სკოლის დამთავრების შემდეგ მუსიკოსი აბარებს კალიფორნიის წმინდა ბარბარას უნივერსიტეტში.

## დისკოგრაფია
### The Doors
### სოლო
**Robby Krieger & Friends* (1977)
**Versions* (1982)
**Robby Krieger* (1985)
**No Habla* (1989)
**Door Jams* (1989)
**Cinematix* (2000)
**Singularity* (2010)

### The Butts Band
**The Butts Band* (1974)
**Hear and Now* (1975)

## რესურსები ინტერნეტში 
* ოფიციალური საიტი
* The Doors-ის ოფიციალური საიტი
* რობი კრიგერი და რეი მანზარეკი - "Live From Daryl's House" - აპრილი 2009 

კატეგორია:დაბადებული 1946
კატეგორია:ამერიკელი გიტარისტები
კატეგორია:ამერიკელი როკ-გიტარისტები
კატეგორია:The Doors-ის წევრები
კატეგორია:დაბადებული 8 იანვარი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ბიოფსია

მინი|ტვინის ბიოფსია
**ბიოფსია** — ცოცხალი ორგანიზმიდან ავადმყოფურად შეცვლილი ქსოვილის ამოკვეთა და მიკროსკოპული შესწავლა პათოლოგიური პროცესის დასადგენად. ბიოფსიით ზუსტდება კლინიკური დიაგნოზი და პათოლოგიური პროცესის გავრცელების საზღვრები.

## ლიტერატურა
კატეგორია:პათოლოგია
პოლიკარპ კუში

**პოლიკარპ კუში** (; დ. 26 იანვარი, 1911, ბლანკერბურგი, გერმანია — გ. 20 მარტი, 1993) — ამერიკელი ფიზიკოსი. დაამთავრა კლივლენდის ტექნოლოგიური ინსტიტუტი (1931). 1931–1941 წლებში ასწავლიდა ილინოისის, მინესოტის, ნიუ-იორკის უნივერსიტეტებში. 1941–1942 წლებში იყო ფირმა „უესტინგჰაუსის“ ინჟინერი. 1942–1944 წლებში მუშაობდა კოლუმბიის უნივერსიტეტის ლაბორატორიაში, 1944–1946 წლებში იყო ფირმა „ბელ ტელეფონის“ თანამშრომელი, 1946 წლიდან კი უნივერსიტეტის (1949 წლიდან პროფესორი). ძირითადი შრომები აქვს ბირთვული ფიზიკის საკითხებზე. ატომურ კანონებში მაგნიტური რეზონანსის მეთოდის მეშვეობით გაზომა ელექტრონის საკუთარი მაგნიტური მომენტი. კუშს 1955 წელს, ნობელის პრემია მიენიჭა.

## ლიტერატურა
## სქოლიო
კატეგორია:ამერიკელი ფიზიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
ლუი კუპერუსი

**ლუი კუპერუსი** (; დ. 10 ივნისი, 1863, ჰააგა — გ. 16 ივლისი, 1923, დე-სტეგი) — ნიდერლანდელი მწერალი, ნატურალიზმის წარმომადგენელი. კუპერუსის მნიშვნელოვანი რომანებია „ელინ ვერი“ (1889), „ბედი“ (1890), „მოხუცებზე“ (1906), „იდუმალი ძალა“ (1900); უტოპიური რომანი „მათი უდიდებულესობა“ (1893), „მშვიდობა მსოფლიოს“ (1895), აგრეთვე ანტიკურ თემებზე დაწერილი რომანები.

## ლიტერატურა
## სქოლიო
კატეგორია:ნიდერლანდელი მწერლები
კატეგორია:დაბადებული 1863
კატეგორია:გარდაცვლილი 1923
კოლომბიის პრეზიდენტი

thumb|კოლუმბიის პრეზიდენტის ბეჭედი

**კოლომბიის პრეზიდენტი** () — კოლომბიის სახელმწიფო მეთაური. პრეზიდენტის თანამდებობა დადგენილ იქნა 1819 წლის დეკემბერში მიღებული კონსტიტუციით. ქვეყნის პირველმა პრეზიდენტმა, გენერალმა სიმონ ბოლივარმა თანამდებობა 1819 წელს ჩაიბარა. თავდაპირველად პრეზიდენტის თაბამდებობა თვითგამოცხადებული იყო, ხოლო შემდეგ უკვე კონგრესის რატიფიცირებით იღებდა.

კოლომბიის ამჟამინდელი პრეზიდენტი ივან მარკესია, 2018 წლის 7 აგვისტოდან.

## ფუნქციები 
კოლომბიის 1991 წლის კონსტიტუციის, 188-ე მუხლის მიხედვით: კოლომბიის პრეზიდენტი სახელმწიფოსა და მთავრობის მეთაური და ქვეყნის უმაღლესი აღმასრულებლი ორგანოა. ქვეყნის პრეზიდენტი ეროვნული ერთიანობის სიმბოლოა. კოლომბიის კონსტიტუციაზე ფიცის დადების შემდეგ, ის ვალდებულია უზრუნველყოს  და დაიცვას კოლომბიელი ხალხის უფლებები და თავისუფლება.

კოლომბიის 1991 წლის კონსტიტუციის, 115-ე მუხლის მიხედვით: ქვეყნის მთავრობა ყალიბდება კოლომბიის პრეზიდენტის, კოლომბიის ვიცე-პრეზიდენტის, კოლომბიის მინისტრთა საბჭოსა და კოლომბიის ადმინისტრაციული დეპარტამენტებისგან.

## არჩევნებისა და მუშაობის ვადა 
კოლომბიის პრეზიდენტი და ვიცე-პრეზიდენტი აირჩევა ყოველ ოთხ წელში ერთხელ. პრეზიდენტის ხელახლა არჩევა ნებადართული არ იყო 2005 წლის 24 ნოემბრამდე, სანამ კოლუმბიის კონგრესმა კონსტიტუციაში ცვლილება არ შეიტანა და მეორედ არჩევის ნება არ დართო პრეზიდენტებს.

2010 წელს კოლომბიის საკონსტიტუციო სასამართლოში გაიმართა რეფერენდუმი, უნდა შესძლებოდა თუ არა პრეზიდენტს ზედიზედ მესამედ არჩევა. რეფერენდუმის დასრულების შემდეგ გადაწყდა, რომ კოლომბიის პრეზიდენტის სამჯერ არჩევა არაა დაშვებული, მაშინაც კი თუ კანდიდატი ზედიზედ მესამედ არ ირჩევა.

## იხილეთ აგრეთვე 
* კოლომბიის პრეზიდენტების სია

## რესურსები ინტერენეტში 
*Presidencia de la República de Colombia კოლომბიის პრეზიდენტის ოფიციალური საიტი
*ჯორჯთაუნის უნივერსიტეტი - აუცილებელი მოთხოვნები კოლომბიის პრეზიდენტობისათვის

## სქოლიო 
კატეგორია:კოლომბიის პოლიტიკა
ვილემ-ალექსანდერი

**ვილემ-ალექსანდერ კლაუს გეორგ ფერდინანდი** (; დ. 27 აპრილი, 1967) — ნიდერლანდების მეფე 2013 წლიდან. 2002 წლის თებერვალს იქორწინა მაქსიმა სორეგიეტაზე.

ვილემ-ალექსანდერს დამთავრებული აქვს ლეიდენის უნივერსიტეტი. იგი განათლებით ისტორიკოსია. ის მშობლიური ენის გარდა საუბრობს ინგლისურად, ესპანურად და გერმანულად.

ჰყავს 3 ქალიშვილი, რომელთაგან მისი მემკვიდრეა პრინცესა კატერინა-ამალია.

## რესურსები ინტერნეტში 
* მეფე ვილემ-ალექსანდერის ბიოგრაფია ოფიციალურ საიტზე 
* [Familypedia-ზე ](http://familypedia.wikia.com/wiki/Willem-Alexander_van_Oranje-Nassau_(1967)/) 

კატეგორია:ნიდერლანდების მონარქები
კატეგორია:დაბადებული  27 აპრილი
კატეგორია:დაბადებული 1967
კატეგორია:ცოცხალი ადამიანები
ბისმარკის არქიპელაგი

**ბისმარკის არქიპელაგი** () — კუნძულთა ჯგუფი მელანეზიაში. წყნარ ოკეანეში, კუნძულ ახალი გვინეის ჩრდილო-აღმოსავლეთით. სახელმწიფო პაპუა-ახალი გვინეის ნაწილი. ფართობი დაახლოებით 49 700 კმ². მოსახლეობა დაახლოებით 900 000 კაცი (2011), მოსახლეობის ძირითად ნაწილს შეადგენენ მელანეზიელები და პაპუასები.

## გეოგრაფია 
შედგება ორი ძირითადი კუნძულის (ახალი ბრიტანეთი და ახალი ირლანდია), ასევე საადმირალოს კუნძულებისა და სხვა მცირე კუნძულებისაგან. დიდი კუნძულები მთიანია, მცირე კი ვულკანური და მარჯნისა. კუნძულებზე მოქმედი ვულკანებია. არის ნოტიო ეკვატორული ტყეები.

### ბისმარკის არქიპელაგის კუნძულები 
thumb|340px|პაპუა-ახალი გვინეის პროვინციები
* პროვინცია მანუსი (*№ 9 რუკაზე*)
** საადმირალოს კუნძულები, შედგება 18 კუნძულისაგან:
*** მანუსი, ძირითადი კუნძული
*** ლოს-ნეგროსი
*** ლოუ
*** Ndrova Island
*** ტონგი
*** ბალუანი
*** პაკი
*** Purdy Islands
*** რამბუტიო
*** სენტ-ენდრიუსი
** დასავლეთის კუნძულები, შემადგენლობა:
*** აუა
*** ჰერმიტის კუნძულები
*** კანიეტის კუნძულები
*** ნინიგოს კუნძულები
**** Sae Island
*** ვუვულუ

* პროვინცია ახალი ირლანდია (12)
** ახალი ირლანდია, ძირითადი შემადგენლობა
** ახალი ჰანოვერი
** სენტ-მატიასის კუნძულები
** ტაბარის კუნძულები
** ლიჰირის კუნძულები
** ფენის კუნძულები
** ტანგას კუნძულები
** Dyaul Island

* პროვინცია აღმოსავლეთი ახალი ბრიტანეთი (4)
** ახალი ბრიტანეთი, ძირითადი კუნძული
** დიუკ-ოფ-იორკის კუნძულები

* პროვინცია დასავლეთი ახალი ბრიტანეთი (18)
** ახალი ბრიტანეთი, ძირითადი კუნძული
** ვიტუს კუნძულები

* პროვინცია მორობე (11)
** უმბოი
** საკარი
** Tolokiwa Island
** Ritter Island
** Malai Island
** Tuam Island

* პროვინცია მადანგი (8)
** ლონგ-აილენდი
** კარკარი
** ბაგაბაგი
** მანამი
** Crown Island

* პროვინცია აღმოსავლეთი სეპიკი (5)
** სხაუტენის კუნძულები

## ისტორია 
არქიპელაგი აღმოაჩინეს ნიდერლანდელებმა 1616 წელს. 1884 წელს გერმანიის კოლონია გახდა და ეწოდა ოტო ფონ ბისმარკის სახელი.

1943 წელს იაპონელი სამხედრო მეთაურების გეგმა «Z»-ის მიხედვით აქ გადიოდა თავდაცვის ხაზი.

## მოსახლეობა
მოსახლეობის ძირითად ნაწილს შეადგენენ მელანეზიელები და პაპუასები. მნიშვნელოვანი დასახლებული პუნქტები და ნავსადგურებია: რაბაული (კუნძული ახალი ბრიტანეთი), კავიენგი (კუნძული ახალი ირლანდია), ლორენგაუ (საადმირალოს კუნძულები).

## ეკონომიკა 
აშენებენ ქოქოსის პალმას, ბანანს, შაქრის ლერწამს, მოჰყავთ ბამბა, თამბაქო. არქიპელაგზე განვითარებულია თევზჭერა, მარგალიტის მოპოვება.

## ლიტერატურა
კატეგორია:პაპუა-ახალი გვინეის კუნძულები
ხივის სახანო

200px|მინიატიურა|ხივის სახანოს რუკა
200px|მინიატიურა|ხივის სახანოს დროშა 1917 წლამდე
200px|მინიატიურა|ხივის სახანოს დროშა 1917-1920 წლებში.
**ხივის სახანო** — ფეოდალური სახელმწიფო ცენტრალურ აზიაში (XVI-XX სს.) 1512 წელს შექმნა უზბეკმა ხანმა ილბარსმა. XVI-XVIII საუკუნეებში ხივის სახანოში მიმდინარეობდა გამუდმებული შინაფეოდალური ბრძოლა და ომები მეზობელ სახანოებთან. 1700, 1703, 1714 წლებში ხან შაჰ-ნიაზის ელჩები პეტრე I-თან მოლაპარაკებას აწარმოებდნენ ხივის სახანოს ქვეშევრდომად მიღების თაობაზე. 1740 წელს ხივის სახანო დაიპყრო ნადირ-შაჰმა, მაგრამ მისი სიკვდილის შემდეგ ხივის სახანო კვლავ დამოუკიდებელი გახდა. 1763 წელს ხელისუფლება ყუნღირათის ტომმა აიღო. მუჰამედ რაჰიმმა (1806-1825 წწ.) დაამთავრა ხივის სახანოს გაერთიანება, შექმნა უზენაესი საბჭო, გაატარა გადასახადების რეფორმა, განამტკიცა ცენტრალური ხელისუფლება. 1873 წლის გენდემიანის საზავო ხელშეკრულებით ხივის სახანომ დათმო ამუდარიის მარჯვენა ნაპირის მიწები და რუსეთის ვასალად იქცა. ხანი სარგებლობდა შეუზღუდავი უფლებებით. ქვეყანაში ძალაუფლება და თვითნებობა გამეფდა. ამ დროს სახანოს ცხოვრებაში დიდ როლს თამაშობდა მუსლიმანური რეაქციული სასულიერო წოდება. ფეოდალური ურთიერთობა მჭიდროდ იყო დაკავშირებული პატრიარქალურ-გვაროვნულ მონათმფლობელურ წყობილებასთან. 1917 წლის ოქტომბრის რევოლუციის შემდეგ ხივის სახანოში მწვავე პოლიტიკური ბრძოლა დაიწყო. 1920 წლის წითელმა არმიამ ხანის ხელისუფლება დაამხო. 1920 წლის 26 აპრილს კი გამოცხადდა ხორეზმის სახალხო საბჭოთა რესპუბლიკა.

## ლიტერატურა 
კატეგორია:უზბეკეთის ისტორია
კატეგორია:ყაზახეთის ისტორია
Futile (Porcupine Tree-ს EP)

***Futile*** — ბრიტანული პროგრესული როკ-ჯგუფ Porcupine Tree-ს პრომო-EP. გამოიცა 2003 წელს. მასში შეტანილია ალბომზე *In Absentia* მუშაობის დროს ჩაწერილი სიმღერები. ალბომი გამოვიდა ჯგუფთან Opeth ერთად გამართული ტურნეს პერიოდში.

## სიმღერების სია
### ორიგინალური ვერსია
 როიალი, მელოტრონი, Fender Rhodes და დამატებითი ვოკალი სიმღერაში Death Whispered A Lullaby - უილსონი.

### ჩამოსატვირთი ვერსია
#Collapse – 1:39
#Drown with Me – 5:22
#Orchidia – 3:19
#Futile – 6:04
#Hatesong (საკონცერტო) – 8:32
#Chloroform – 7:15

## სქოლიო 
კატეგორია:Porcupine Tree-ს EP-ები
კატეგორია:2003 წლის EP-ები
მედელინი

**მედელინი**, ოფიციალურად **მედელინის მუნიციპალიტეტი** () — კოლუმბიის მეორე უდიდესი ქალაქი. მდებარეობს აბურის ხეობაში, ანდების მთების ერთ-ერთ ყველაზე უკიდურეს ჩრდილოეთ დაბოლოებაზე. 2012 წლის მონაცემებით, ქალაქის მოსახლეობა 2,7 მილიონ ადამიანს შეადგენს. გარსშემორტყმულ არეალთან ერთად, მედელინის აგლომერაცია 3,5 მლნ მცხოვრებით ცხრა სხვა ქალაქს აერთიანებს და მეორე უდიდესი ურბანული აგლომერაციაა კოლუმბიაში მოსახლეობისა და ეკონომიკის თვალსაზრისით.

მედელინი 1616 წელს ესპანელმა ფრანსისკო ერერა კამპუსანომ დააარსა თანამედროვე ელ-პობლადოს კომუნის ადგილას და სახელად *პობლადო-დე-სან-ლორენსო* (წმინდა ლავრენტის ქალაქი) უწოდა. 1675 წელს დედოფალმა მარიანა ავსტრიელმა შექმნა ქალაქი *ვილია-დე-ნუესტრა-სენიორა-დე-ლა-კანდელარია-დე-მედელინი*.

1826 წელს ქალაქი დიდი კოლუმბიის (მოიცავდა თანამედროვე კოლუმბიას, ვენესუელას, ეკვადორსა და პანამას) ეროვნულმა კონგრესმა ანტიოკიის დეპარტამენტის დედაქალაქად გამოაცხადა. მას შემდეგ, რაც კოლუმბიამ ესპანეთისგან დამოუკიდებლობა მოიპოვა, კოლუმბიის 1886 წლის კონსტიტუციის საფუძველზე, მედელინი 1888 წლამდე ანტიოკიის ფედერალური სახელმწიფოს დედაქალაქი იყო. XIX საუკუნეში მედელინი დინამიკური კომერციული ცენტრი იყო, პირველ ადგილს იკავებდა ოქროს ექსპორტსა და ყავის წარმოებასა და ექსპორტში.

XXI საუკუნის დასაწყისში, ქალაქმა კვლავ დაიბრუნა სამრეწველო დინამიზმი, აშენდა მედელინის მეტრო, მოხდა განვითარების პოლიტიკის ლიბერალიზაცია, გაუმჯობესდა უსაფრთხოება და განათლება. ლონდონში არსებულმა ზღვისგადაღმა განვითარების ინსტიტუტის (ODI) მკვლევარებმა ქალაქი ვაშინგტონის კონსენსუსის შემდგომი „ადგილობრივი განვითარების“ ეკონომიკური განვითარების მოდელის პიონერად დაასახელეს. მედელინი საერთაშორისოდაა აღიარებული ტურისტულ ღირსშესანიშნაობად. გლობალიზაციისა და მსოფლიო ქალაქების კვლევის ქსელის (GaWC) მიერ მედელინი აღიარებულია „საკმარისად“ იმისათვის, რომ გახდეს გლობალური ქალაქი. ამჟამად მედელინი დასახელებულია 2018 წლის ზაფხულის ახალგაზრდული ოლიმპიადის მასპინძლობის ერთ-ერთ კანდიდატად.

მედელინის აგლომერაცია ანტიოკიის დეპარტამენტის მშპ-ის 67%-სა და მთლიანად კოლუმბიის ეკონომიკის 11%-ს აწარმოებს. მედელინი რეგიონისთვის მნიშვნელოვანია თავისი უნივერსიტეტებით, აკადემიებით, კომერციით, ინდუსტრიით, მეცნიერებით, ჯანდაცვის სერვისებით, მეყვავილეობით, ფესტივალებითა და ღამის ცხოვრებით.

2013 წლის თებერვალში, ბოლო დროის პოლიტიკური, საგანმანათლებლო და სოციალური განვითარებისა გამო მედელინი მსოფლიოს ყველაზე ინოვაციურ ქალაქად დაასახელეს..

## დაძმობილებული ქალაქები
## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში 
* 
* ოფიციალური საიტი
* ოფიციალური საიტი 
* ქალაქის ტურიზმის ოფიციალური პორტალი 

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
ოქროს ნაპირი 1952 წლის ზაფხულის ოლიმპიურ თამაშებზე

**ოქროს ნაპირმა** ზაფხულის ოლიმპიურ თამაშებზე პირველად იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1952 წლის ზაფხულის ოლიმპიურ თამაშებზე
კატეგორია:ოქროს ნაპირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
განა 1960 წლის ზაფხულის ოლიმპიურ თამაშებზე

**განამ** ზაფხულის ოლიმპიურ თამაშებზე მეორედ იასპარეზა 1960 წელს, იტალიის დედაქალაქ რომში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1960 წლის ზაფხულის ოლიმპიურ თამაშებზე
კატეგორია:განა ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
განა 1968 წლის ზაფხულის ოლიმპიურ თამაშებზე

**განამ** ზაფხულის ოლიმპიურ თამაშებზე მეოთხედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1968 წლის ზაფხულის ოლიმპიურ თამაშებზე
კატეგორია:განა ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ანტიოკიის დეპარტამენტი

**ანტიოკიის დეპარტამენტი** () — კოლომბიის ერთ-ერთი დეპარტამენტი, მდებარეობს ქვეყნის ჩრდილო-დასავლეთ ნაწილში, ესაზღვრება კარიბის ზღვას. ადმინისტრაციული ცენტრი — ქალაქი მედელინი. ანტიოკია ქვეყნის სიდიდით მეექვსე დეპარტამენტია, მისი ფართობის 80% მთებს უკავია. დეპარტამენტის ცენტრალურ ნაწილში მდებარეობს კოლომბიის ანდები, იგივე დასავლეთ კორდილიერები და ანტიოკიის მთიანი მასივი, რომელსაც მდინარე კაუკა ჰყოფს.

საშუალო წლიური ტემპერატურა ქალაქ მედელინში 20-21 °C-ია, ხოლო ნალექების წლიური რაოდენობა 1500—2000 მმ. ანტიოკიის უდიდესი მდინარეებია — მაგდალენა და კაუკა.

## იხილეთ აგრეთვე 
* კოლომბიის დეპარტამენტები

## რესურსები ინტერნეტში 
* ოფიციალური საიტი
* ანტიოკიის დეპარტამენტი — დიდი საბჭოთა ენციკლოპედია

## სქოლიო
კატეგორია:კოლომბიის დეპარტამენტები
დიდი ბრიტანეთი 1896 წლის ზაფხულის ოლიმპიურ თამაშებზე

**დიდი ბრიტანეთმა** ზაფხულის ოლიმპიურ თამაშებზე პირველად იასპარეზა 1896 წელს, საბერძნეთის დედაქალაქ ათენში. ამ თამაშებზე მათ სხვადასხვა სინჯის 7 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1896 წლის ზაფხულის ოლიმპიურ თამაშებზე
კატეგორია:დიდი ბრიტანეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
დიდი ბრიტანეთი 1904 წლის ზაფხულის ოლიმპიურ თამაშებზე

**დიდი ბრიტანეთმა** ზაფხულის ოლიმპიურ თამაშებზე მესამედ იასპარეზა 1904 წელს, აშშ-ის ქალაქ სენტ-ლუისში. ამ თამაშებზე მათ ერთი ოქროსა და ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1904 წლის ზაფხულის ოლიმპიურ თამაშებზე
კატეგორია:დიდი ბრიტანეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
დიდი ბრიტანეთი 2008 წლის ზაფხულის ოლიმპიურ თამაშებზე

**დიდი ბრიტანეთმა** ზაფხულის ოლიმპიურ თამაშებზე ოცდამეექვსედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ სხვადასხვა სინჯის 47 მედალი მოიპოვეს.

## რესურსები ინტერნეტში 
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:დიდი ბრიტანეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
საბერძნეთი 1900 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე მეორედ იასპარეზა 1900 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1900 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
საბერძნეთი 1908 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე მეოთხედ იასპარეზა 1908 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ 3 ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1908 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
საბერძნეთი 1912 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე მეხუთედ იასპარეზა 1912 წელს, შვედეთის დედაქალაქ სტოკჰოლმში. ამ თამაშებზე მათ ერთი ოქროსა და ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1912 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
საბერძნეთი 1928 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე მერვედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1928 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ჰაროლდ ლოიდი

მინი|ჰაროლდ ლოიდი
**ჰაროლდ ლოიდი** (; დ. 20 აპრილი, 1893, ბერჩარდი — გ. 8 მარტი, 1971, ლოს-ანჯელესი) — ამერიკელი კინომსახიობი. დაამთავრა სან-დიეგოს დრამატული სკოლა. 1913 წლიდან მოღვაწეობდა კინოში. 1915–1917 წლებში პოპულარობა მოიპოვა მოკლემეტრაჟიანი ფილმების სერიამ ლოიდის მონაწილეობით („მარტოხელა ლიუკი“). ლოიდი 1920-იანი წლების ამერიკული კინოს ერთ-ერთი საუკეთესო კომიკოსი იყო. მონაწილეობდა ფილმებში: „ბებიას შვილიშვილი“ (1922), „ექიმი ჯეკი“ (1922), „ახალბედა“ (1925), „უმცროსი ძმა“ (1927) და სხვა. 1962 წელს, ეკრანებზე გამოვიდა ლოიდის კინო-ფილმების კრებული „ჰაროლდ ლოიდის კომედიის სამყარო“. იგი იყო რეჟისორი და პროდიუსერი.

## ლიტერატურა
## რესურსები ინტერნეტში 
*
*ოფიციალური საიტი  

კატეგორია:ამერიკელი მსახიობები
კატეგორია:დაბადებული  20 აპრილი
კატეგორია:დაბადებული 1893
კატეგორია:გარდაცვლილი 8 მარტი
კატეგორია:გარდაცვლილი 1971
კატეგორია:მსახიობები ანბანის მიხედვით
საბერძნეთი 1996 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე ოცდამესამედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ 4 ოქროსა და 4 ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
საბერძნეთი 2000 წლის ზაფხულის ოლიმპიურ თამაშებზე

**საბერძნეთმა** ზაფხულის ოლიმპიურ თამაშებზე ოცდამეოთხედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ სხვადასხვა სინჯის 13 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2000 წლის ზაფხულის ოლიმპიურ თამაშებზე
კატეგორია:საბერძნეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
გრენადა 1984 წლის ზაფხულის ოლიმპიურ თამაშებზე

**გრენადამ** ზაფხულის ოლიმპიურ თამაშებზე პირველად იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1984 წლის ზაფხულის ოლიმპიურ თამაშებზე
კატეგორია:გრენადა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
გრენადა 2012 წლის ზაფხულის ოლიმპიურ თამაშებზე

**გრენადამ** ზაფხულის ოლიმპიურ თამაშებზე მერვედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ოქროს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2012 წლის ზაფხულის ოლიმპიურ თამაშებზე
კატეგორია:გრენადა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
გუამი 1988 წლის ზაფხულის ოლიმპიურ თამაშებზე

**გუამმა** ზაფხულის ოლიმპიურ თამაშებზე პირველად იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1988 წლის ზაფხულის ოლიმპიურ თამაშებზე
კატეგორია:გუამი ზაფხულის ოლიმპიურ თამაშებზე
კატეგორია:ოკეანეთის ქვეყნები ზაფხულის ოლიმპიურ თამაშებზე
გრენადა 2008 წლის ზაფხულის ოლიმპიურ თამაშებზე

**გრენადამ** ზაფხულის ოლიმპიურ თამაშებზე მეშვიდედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში 
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:გრენადა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
სილვანა მანგანო

**სილვანა მანგანო** (; 21 აპრილი, 1930, რომი — 16 დეკემბერი, 1989, მადრიდი) — იტალიელი მსახიობი ქალი.

მეორე მსოფლიო ომის დროს სიღარიბეში იზრდებოდა. მუშაობდა მოცეკვავედ და მოდელად 1946 წლამდე, სანამ არ მოიგო „მის რომის“ ტიტული. ამან გზა გაუხსნა კინოკარიერისკენ. მისი პირველი წარმატებული ფილმი „მწარე ბრინჯი“ იყო.

## ფილმოგრაფია
## რესურსები ინტერნეტში
* 
* 
* Front Cover of *Life* Magazine, 11 April 1960

კატეგორია:იტალიელი მსახიობები
კატეგორია:დაბადებული 1930
კატეგორია:გარდაცვლილი 1989
კატეგორია:რომში დაბადებულები
ზემო ხოდაშნის ბოჭორმის ეკლესია

**ზემო ხოდაშნის ბოჭორმის ეკლესია** — ეკლესია ახმეტის მუნიციპალიტეტის სოფელ ზემო ხოდაშენში. დგას სოფლის განაპირას, სამხრეთით, ძველ სასაფლაოზე. განეკუთვნება XIX საუკუნეს.

ეკლესია დარბაზულია (7,5 X 5,2 მ), ნაგებია რიყის ქვით და აგურით. ძეგლი დაზიანებულია: ჩამონგრეულია სახურავი და კედლების ზედა ნაწილები. შესასვლელი დასავლეთიდანაა. კარი საკმაოდ განიერი და მაღალია, გადახურულია ბრტყელი თაღით. აღმოსავლეთით, ნახევარწრიული აფსიდის ღერძზე თაღოვანი სარკმელია, რომლის ორივე მხარეს გეგმით ნახევარწრიული და ბრტყელი თაღით გადახურული თითო ღრმა ნიშია. თითო, შიგნით თაღოვანი და გარედან სწორკუთხა სარკმელი და თითო სწორკუთხა ნიში გრძივ კედლებშიცაა. გრძივ კედლებზე სამი წყვილი პილასტრია, რომლებიც სარკმლების ძირამდე აღწევენ. პილასტრების აღმოსავლეთ წყვილით საკურთხეველი გამოყოფილია დარბაზისაგან.

## ლიტერატურა
კატეგორია:ახმეტის მუნიციპალიტეტის ტაძრები
კატეგორია:XIX საუკუნის ეკლესიები
მსოფლიო ჩემპიონატი სნუკერში 1928

**მსოფლიო ჩემპიონატი სნუკერში 1928** () — მთავარი ტურნირი სნუკერის სამყაროში. ჩატარების ადგილი ბირმინგემი (ინგლისი). ტურნირის გამარჯვებული გახდა ჯო დეივისი, რომელმაც ფინალში დაამარცხა ფრედ ლოურენსი ანგარიშით **16:13**. ფინალის ორივე მონაწილე წარმოადგენდა ინგლისს.

## უმაღლესი ბრეიკი 
* 46 — ალეკ მენი

## ფინალი 
 ჯო დეივისი **16:13** ფრედ ლოურენსი 

## რესურსები ინტერნეტში 
* Global Snooker  

კატეგორია:მსოფლიო ჩემპიონატი სნუკერში
კატეგორია:1928 წელი სნუკერში
Rockville (მეტროსადგური)

**Rockville** — ვაშინგტონის მეტროპოლიტენის, MARC-ისა და Amtrak-ის სადგური. მდებარეობს როკვილში, მერილენდის შტატი, აშშ. სადგური გაიხსნა 1984 წლის 15 დეკემბერს და ოპერირებს Washington Metropolitan Area Transit Authority (WMATA). 

## სქოლიო
კატეგორია:წითელი ხაზი (ვაშინგტონის მეტროპოლიტენი)
კატეგორია:ვაშინგტონის მეტროსადგურები მერილენდში
კატეგორია:რკინიგზის სადგურები გახსნილი 1984
მსოფლიო ჩემპიონატი სნუკერში 1929

**მსოფლიო ჩემპიონატი სნუკერში 1929** () — მთავარი ტურნირი სნუკერის სამყაროში. ჩატარების ადგილი ნოტინგემი (ინგლისი). ტურნირის გამარჯვებული გახდა ჯო დეივისი, რომელმაც ფინალში დაამარცხა ტომ დენისი ანგარიშით **19:14**. ფინალის ორივე მონაწილე წარმოადგენდა ინგლისს.

## უმაღლესი ბრეიკი 
* 61 — ჯო დეივისი

## ფინალი 
 ჯო დეივისი **19:14** ტომ დენისი 

## რესურსები ინტერნეტში 
* Global Snooker  

კატეგორია:მსოფლიო ჩემპიონატი სნუკერში
კატეგორია:1929 წელი სნუკერში
მსოფლიო ჩემპიონატი სნუკერში 1932

**მსოფლიო ჩემპიონატი სნუკერში 1932** () — მთავარი ტურნირი სნუკერის სამყაროში. ჩატარების ადგილი ლონდონი (ინგლისი). ტურნირის გამარჯვებული გახდა ინგლისელი ჯო დეივისი, რომელმაც ფინალში დაამარცხა ახალზელანდიელი კლარკ მაკ-კონაჰი ანგარიშით **30:19**.

## ფინალი 
 ჯო დეივისი **30:19** კლარკ მაკ-კონაჰი 

## რესურსები ინტერნეტში 
* Global Snooker  

კატეგორია:მსოფლიო ჩემპიონატი სნუკერში
კატეგორია:1932 წელი სნუკერში